Thomas Voeckler

Dr **Thomas Voeckler** (* 22. Juni 1979 z Schíllige, Elsass) isch en ehmolige franzesische Radrännfahrer. Är het as Spezialischt fir Uusryssversuech un e offensivi Fahrwyys gulkte. Hite fahrt er fir s Team Europcar.

## Karriere
Di erschte Läbesjohr isch dr Voeckler z Herzum ufgwagse as Suhn vun eme Psychiater un ere Anästhesistin. Drotz ass syy Eltere Elsässer sin, het är kai Elsässisch glehrt. Wun er sibe gsii isch, isch syy Familie uf Martinique uusgwanderet. Är sälber isch mit 17 Johr ellei uf Frankrych zruckgchehrt. Syy Vater, e passionierte Hobby-Sägler, giltet syt em Oktober 1992 noch ere Sägelfahrt as verscholle. Är het em Thomas Voeckler zum 13. Geburtsdag s erscht Fahrrad gschänkt.

Dr Thomas Voeckler het syy Profidebüt anne 2000 gee bim franzesische Bonjour-Team, wun er bis 2002 derfir gfahren isch. Derno het er Verdrag bim Noofolger-Team *Brioches La Boulangère* iberchuu. anne 2003 het er s erscht Mol bi dr Tour de France mitgmacht un isch dert uf dr 117. Blatz in dr Gsamtwärtig chuu. 2004 isch dr Voeckler z Pont-de-Fousse (Département Hautes-Alpes) Franzesische Maischter im Stroßeränne wore.

Bi dr negschte Tour de France anne 2004 het dr Voeckler in dr 5. Etappe vu Amiens uf Chartres s Geel Lybli vum Gsamtfierende ibernuu. In ere fimfchepfige Uusryssergruppe isch s em Voeckler glunge, em bis dert fierende Lance Armstrong 12 Minute 33 Sekunde abznee. Noo dr 15. Etappe het er s Geel Lybli wider an dr Lance Armstrong mieße abgee, het aber s Wyss Lybli vum beschte Jungprofi bhalte, des aber nume bis zue dr vorletschte Etappe, em Ainzelzytfahre bi Besançon. Dert het er s an dr Russ Wladimir Karpets verlore. Ainewäg hän e d Franzose as Nationalheld gfyyrt un hän dur syy Kampfgaischt e neie Liebling gfunde. 

Bi dr Tour de France 2005 het dr Voeckler fir ai Dag s Gepunkte Lybli vum beschte Bärgfahrer drait, bi dr Tour de France 2008 het er des sogar fimf Däg lang drait. E Etappesiig bi dr Tour de France het dr Voeckler schließlig anne 2009 chenne fyyre: Uf dr fimfte Etappe vu Cap d'Agde uf Perpignan isch as Solischt sibe Sekunde vor em Hauptfäld in s Ziil chuu.

Bi dr Tour de France 2010 het dr Thomas Voeckler, wu in däm Johr au Franzesische Maischter im Stroßeränne woren isch, d 15. Etappe vu Pamiers uf Bagnères-de-Luchon gwunne. In dr hoche franzesische Pyrenäe het er sich am Port de Balè] (Hors Catégorie) us ere Spitzegruppe glest un het as Solischt mit sicherem Vorsprung gwunne.

Bi dr Tour de France 2011 het dr Voeckler uf dr 9. Etappe vu Issoire uf Saint-Flour s Geel Lybli ibernuu, ai Johr speter het er s Bärgklassemänt gwunne.

No dr Tour de France 2017 het er ufghert mit em Profiradpsort.


Datei:Thomas Voeckler (Tour de France 2008 - stage 3)neu.jpg|Im Gepunktete Lybli bi dr Tour 2008
Datei:Voeckler.jpg|Bi me Radränne z Wien


## Erfolg
**2003**
* Gsamtwertung Luxemburg-Rundfahrt

**2004**
*  Franzesische Maischter - Stroßenränne

**2006**
* ai Etappe Baskeland-Rundfahrt
* Gsamtwärtig Route du Sud
* Paris-Bourges

**2007**
* Gsamtwärtig Tour du Poitou Charentes
* Grand Prix Ouest France

**2008**
* Gsamtwärtig Circuit de la Sarthe
* Grand Prix de Plumelec-Morbihan

;2009
* Gsamtwärtig Étoile de Bessèges
* Gsamtwärtig un ai Etappe Tour du Haut-Var
* Trophée des Grimpeurs
* 5. Etappe bi dr Tour de France

;2010
*  Franzesische Maischter - Stroßeränne
* ai Etappe Tour de France
* Grand Prix Cycliste de Québec

;2011
* ai Etappe Tour Méditéranéen
* Gsamtwärtig Tour du Haut-Var
* zwoo Etappe Paris–Nizza
* Grand Prix Cholet-Pays de la Loire
* ai Etappe Giro del Trentino
* ai Etappe un Gsamtwärtig Vier Däg vu Dünkirchen

;2012
* Brabantse Pijl
* ai Etappe La Tropicale Amissa Bongo
*  S Bärgklassemänt und zwei Etappe bi dr Tour de France 2012

;2013
* ai Etappe Critérium du Dauphiné
* Gsamtwärtig un ai tappe Route du Sud
* Gsamtwärtig un ai Etappe Tour du Poitou Charentes

;2016
* Gsamtwärtig un ai Etappe Tour La Provence
* Gsamtwärtig un ai Etappe Tour de Yorkshire

## Team
Dr Thomas Voeckler het sy ganz Profizyt bim glyche Radpsportteam verbrocht, wu aber im Lauf vu dr Johr mit dr Hauptsponsore au ne baar Mol dr Name gwächselt het:
* 2000–2002 Bonjour
* 2003–2004 Brioches La Boulangère
* 2005–2008 Bouygues Télécom
* 2009–2010 Bbox Bouygues Télécom
* 2011-2015 Team Europcar
* 2016-2017 Direct Énergie (Radsportteam)Direct Énergie

## Weblink
* Dr Thomas Voeckler bim Team Europcar